CELEX: 32013R0030
Language: fi
Date: 2013-01-17 00:00:00
Title: Komission täytäntöönpanoasetus (EU) N:o 30/2013, annettu 17 päivänä tammikuuta 2013 , neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta yhteisön tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti annetun asetuksen (EY) N:o 288/2009 muuttamisesta ja siitä poikkeamisesta

18.1.2013   
            
            
               FI
            
            
               Euroopan unionin virallinen lehti
            
            
               L 14/7
            
         KOMISSION TÄYTÄNTÖÖNPANOASETUS (EU) N:o 30/2013,
   annettu 17 päivänä tammikuuta 2013,
   neuvoston asetuksen (EY) N:o 1234/2007 soveltamista koskevien yksityiskohtaisten sääntöjen vahvistamisesta yhteisön tuen myöntämiseksi hedelmien ja vihannesten, hedelmä- ja vihannesjalosteiden sekä banaanituotteiden toimittamiseen koulujen oppilaille kouluhedelmäjärjestelmän mukaisesti annetun asetuksen (EY) N:o 288/2009 muuttamisesta ja siitä poikkeamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Kroatian tasavallan liittymissopimuksen ja erityisesti sen 3 artiklan 4 kohdan,
   ottaa huomioon Kroatian tasavallan liittymisasiakirjan ja erityisesti sen 50 artiklan,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 h artiklan f alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Komission asetuksen (EY) N:o 288/2009 (2) 4 artiklassa säädetään yksityiskohtaiset säännöt unionin tuen jäsenvaltiokohtaisesta jakautumisesta kouluhedelmäjärjestelmän käyttöön ottaville jäsenvaltioille. Siinä säädetään erityisesti kutakin jäsenvaltiota varten ohjeellisesta tukimäärästä, joka on laskettu 6–10-vuotiaiden lasten lukumäärään perusteella. Kun otetaan huomioon ensimmäisten kolmen vuoden aikana kirjatut järjestelmän täytäntöönpanotasot ja jotta varmistettaisiin unionin varojen asianmukainen käyttö, on tarpeen säätää jäsenvaltioiden järjestelmän täytäntöönpanoon liittyvästä mekanismista, jolla rajoitettaisiin haetun tuen määrää, jos se ylittää jäsenvaltioiden ohjeellisen tukimäärän.
            
         
               (2)
            
            
               Asetuksen (EY) N:o 288/2009 12 artiklassa säädetään jäsenvaltioiden kouluhedelmäjärjestelmän täytäntöönpanon vuosittaisesta seurannasta. Jotta selkiytettäisiin velvollisuuksia, jotka koskevat kouluhedelmäjärjestelmän arviointia jäsenvaltioiden toimesta, on tarpeen täsmentää, että kansallisissa arvioinneissa on arvioitava myös järjestelmän vaikutuksia lasten ruokailutottumuksiin.
            
         
               (3)
            
            
               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa. Katsotaan, että kyseisen järjestelmän avulla voidaan täyttää yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä 31 päivänä elokuuta 2009 annetun komission asetuksen (EY) N:o 792/2009 (3) mukaisesti useat tiedoksiantovelvollisuudet, joista on säädetty asetuksessa (EY) N:o 288/2009.
            
         
               (4)
            
            
               Asetuksen (EY) N:o 288/2009 liitteessä II vahvistetaan unionin tuen ohjeelliset määrät jäsenvaltioiden kesken. Kyseistä liitettä olisi mukautettava Kroatian Euroopan unioniin liittymisen vuoksi.
            
         
               (5)
            
            
               Sen vuoksi asetusta (EY) N:o 288/2009 olisi muutettava.
            
         
               (6)
            
            
               Kroatian unioniin liittymisen huomioon ottamiseksi olisi säädettävä asetuksen (EY) N:o 288/2009 täytäntöönpanoa kouluvuonna 2013/2014 koskevat erityissäännöt. Erityisesti olisi vahvistettava päivämäärä, jolloin Kroatian on jätettävä kansallinen strategiansa ja tukihakemuksensa, ja olisi vahvistettava erityismenettely, jotta voitaisiin ottaa huomioon jäsenvaltioille myönnettävän unionin tuen lopullisen jakamisen vahvistamista koskevan komission päätöksen ajoitus ja Kroatian unioniin liittymisen ennakoitu päivämäärä. Koska unionin tuen lopullinen jakautuminen jäsenvaltioiden kesken on vahvistettava hyvissä ajoin ennen kouluvuoden alkua, komission olisi siitä johtuvien aikarajoitusten vuoksi vahvistaessaan asetuksen (EY) N:o 288/2009 4 artiklan 4 kohdassa tarkoitettuja lopullisia määriä otettava poikkeuksellisesti huomioon Kroatian ennakolta vapaaehtoisesti toimittamat strategiaansa ja tukihakemustaan koskevat tiedot, jos kyseiset tiedot on saatu viimeistään 31 päivänä tammikuuta.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 288/2009 muuttaminen
   Muutetaan asetus (EY) N:o 288/2009 seuraavasti:
   
               1)
            
            
               Muutetaan 4 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Kouluhedelmäjärjestelmän käyttöön ottavat jäsenvaltiot voivat hakea asetuksen (EY) N:o 1234/2007 103 g a artiklassa tarkoitettua tukea yhdeksi tai useammaksi 1 päivän elokuuta ja 31 päivän heinäkuuta väliseksi ajanjaksoksi ilmoittamalla strategiastaan komissiolle viimeistään sen vuoden 31 päivänä tammikuuta, jona ensimmäinen ajanjakso alkaa.
                           Strategian mukana on oltava tukihakemus, joka sisältää seuraavat tiedot:
                           
                                       a)
                                    
                                    
                                       jäljempänä 3 kohdassa tarkoitettu ja tämän asetuksen liitteessä II vahvistettu tuen ohjeellinen jakautuminen euroina;
                                    
                                 
                                       b)
                                    
                                    
                                       ilmoitus mahdollisuudesta käyttää enemmän kuin 3 kohdassa tarkoitettu ja liitteessä II vahvistettu ohjeellinen määrä;
                                    
                                 
                                       c)
                                    
                                    
                                       jos hakemuksessa ilmoitetaan, ettei lisävaroja voida käyttää b alakohdan mukaisesti, haettu määrä euroina;
                                    
                                 
                                       d)
                                    
                                    
                                       jos hakemuksessa ilmoitetaan, että lisävaroja voidaan käyttää b alakohdan mukaisesti, haettu enimmäislisämäärä euroina;
                                    
                                 
                                       e)
                                    
                                    
                                       haetut kokonaismäärärahat.
                                    
                                 Tukihakemus on jätettävä komission asetuksen (EY) N:o 792/2009 (4) mukaisesti.
                        
                     
                           b)
                        
                        
                           Korvataan 4 kohdan toinen alakohta seuraavasti:
                           ”Ensimmäisessä alakohdassa tarkoitettu unionin tuen uudelleenjako on toteutettava suhteessa liitteessä II vahvistettuun alkuperäiseen ohjeelliseen osuuteen, mutta 5 kohdassa vahvistettujen enimmäismäärien mukaisesti. Jäljempänä 5 kohdassa vahvistettuja enimmäismääriä ei kuitenkaan sovelleta niinä ensimmäisenä kahtena kouluvuonna, joina jäsenvaltio soveltaa järjestelmää.”
                        
                     
                           c)
                        
                        
                           Lisätään 5 kohta seuraavasti:
                           ”5.   Uudelleenjaettava määrä voi olla enintään tukihakemuksen jättämistä edeltäneenä päättyneenä kouluvuonna täytäntöönpannun, seuraavan kouluvuoden 15 päivänä lokakuuta vahvistetun määrän suuruinen. Se vahvistetaan menoilmoitusten perusteella, jotka on lähetetty komissiolle komission asetuksen (EY) N:o 883/2006 (5) 4 artiklan mukaisesti. Enimmäismäärät ovat seuraavat:
                           
                                       a)
                                    
                                    
                                       jos jaetusta määrästä pannaan täytäntöön enintään 50 prosenttia lopullisesta määrästä, lisämäärää ei myönnetä;
                                    
                                 
                                       b)
                                    
                                    
                                       jos jaetusta määrästä pannaan täytäntöön enemmän kuin 50 prosenttia mutta enintään 75 prosenttia lopullisesta määrästä, lisämäärä voi olla enintään 50 prosenttia ohjeellisesta määrästä;
                                    
                                 
                                       c)
                                    
                                    
                                       jos jaetusta määrästä pannaan täytäntöön enemmän kuin 75 prosenttia lopullisesta määrästä, lisämäärälle ei aseteta enimmäisrajoitusta.
                                    
                                 
                     
         
               2)
            
            
               Korvataan 10 artiklan 1 kohdan c alakohta seuraavasti:
               
                           ”c)
                        
                        
                           niiden lasten lukumäärä, jotka käyvät säännöllisesti koulua, joka on oikeutettu saamaan jäsenvaltion kouluhedelmäjärjestelmään kuuluvia tuotteita tukihakemuksen kattamalla ajanjaksolla;”.
                        
                     
         
               3)
            
            
               Korvataan 12 artiklan 2 kohdan ensimmäinen virke seuraavasti:
               ”Jäsenvaltioiden on arvioitava kouluhedelmäjärjestelmänsä täytäntöönpanoa ja sen tehokkuutta, myös sen vaikutuksia lasten ruokailutottumuksiin.”
            
         
               4)
            
            
               Korvataan 15 artikla seuraavasti:
               ”15 artikla
               Ilmoitukset
               1.   Jäsenvaltioiden on ilmoitettava komissiolle viimeistään sen vuoden 30 päivänä marraskuuta, jona 4 artiklan 1 kohdassa mainittu ajanjakso päättyy, seuraavat tiedot:
               
                           a)
                        
                        
                           12 artiklan 1 kohdassa säädetyn seurannan tulokset;
                        
                     
                           b)
                        
                        
                           13 ja 16 artiklan nojalla suoritetut paikalla tehtävät tarkastukset ja niissä tehdyt havainnot.
                        
                     2.   Jos jäsenvaltio tekee muutoksia 3 artiklassa tarkoitettuun strategiaan, sen on ilmoitettava komissiolle uudesta strategiastaan viimeistään seuraavan vuoden 31 päivänä tammikuuta.
               3.   Tässä asetuksessa tarkoitetut ilmoitukset on tehtävä asetuksen (EY) N:o 792/2009 mukaisesti.
               4.   Komissio julkaisee säännöllisesti jäsenvaltioiden strategiat sekä niiden seurannan ja arvioinnin tulokset.”
            
         
               5)
            
            
               Korvataan liite II tämän asetuksen liitteellä.
            
         
               6)
            
            
               Poistetaan liite II a.
            
         2 artikla
   Kouluvuotta 2013/2014 koskevat erityissäännöt
   1.   Poiketen siitä, mitä asetuksen (EY) N:o 288/2009 4 artiklan 4 kohdassa säädetään yhdessä sen liitteen II kanssa, komissio tekee päätöksen kouluvuotta 2013/2014 koskevasta, mainitun asetuksen 4 artiklan 4 kohdan kolmannessa alakohdassa tarkoitetusta unionin tuen lopullisesta jakautumisesta ottaen asianmukaisella tavalla huomioon Kroatian mahdolliset etukäteen toimittamat strategiaansa ja tukihakemustaan koskevat tiedot, jos kyseisiä tietoja on toimitettu vapaaehtoisesti viimeistään 31 päivänä tammikuuta, ottaen huomioon Kroatian liittymissopimuksen voimaantulopäivän ja edellyttäen, että liittymissopimus tulee voimaan.
   2.   Poiketen siitä, mitä asetuksen (EY) N:o 288/2009 4 artiklan 1 kohdassa säädetään, Kroatian on ilmoitettava kouluvuotta 2013/2014 koskeva strategiansa ja tukensa viimeistään 10 päivänä heinäkuuta 2013, sekä poiketen siitä, mitä mainitun asetuksen 4 artiklan 4 kohdassa säädetään, komissio tekee päätöksen Kroatialle myönnettävän tuen lopullisesta määrästä viimeistään 31 päivänä heinäkuuta 2013.
   3 artikla
   Voimaantulo ja soveltaminen
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Asetuksen 1 artiklan 5 kohta ja 2 artiklan 2 kohta tulevat voimaan Kroatian liittymissopimuksen voimaantulopäivänä ja edellyttäen, että liittymissopimus tulee voimaan.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä tammikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 94, 8.4.2009, s. 38.
   
      (3)  EUVL L 228, 1.9.2009, s. 3.
   
      (4)  EUVL L 228, 1.9.2009, s. 3.”
   
      (5)  EUVL L 171, 23.6.2006, s. 1.”
   
      LIITE
      
         
            ”LIITE II
            
               Yhteisön tuen ohjeellinen jakautuminen jäsenvaltioiden kesken
            
            
                        Jäsenvaltio
                     
                     
                        Yhteisrahoitusosuus
                        (%)
                     
                     
                        6–10-vuotiaat koululaiset
                        absoluuttiset määrät
                     
                     
                        EUR
                     
                  
                        Itävalta
                     
                     
                        50
                     
                     
                        439 035
                     
                     
                        1 303 700
                     
                  
                        Belgia
                     
                     
                        50
                     
                     
                        592 936
                     
                     
                        1 760 700
                     
                  
                        Bulgaria
                     
                     
                        75
                     
                     
                        320 634
                     
                     
                        1 428 200
                     
                  
                        Kroatia
                     
                     
                        75
                     
                     
                        249 197
                     
                     
                        1 110 000
                     
                  
                        Kypros
                     
                     
                        50
                     
                     
                        49 723
                     
                     
                        175 000
                     
                  
                        Tšekki
                     
                     
                        73
                     
                     
                        454 532
                     
                     
                        1 963 100
                     
                  
                        Tanska
                     
                     
                        50
                     
                     
                        343 807
                     
                     
                        1 020 900
                     
                  
                        Viro
                     
                     
                        75
                     
                     
                        62 570
                     
                     
                        278 700
                     
                  
                        Suomi
                     
                     
                        50
                     
                     
                        299 866
                     
                     
                        890 500
                     
                  
                        Ranska
                     
                     
                        51
                     
                     
                        3 838 940
                     
                     
                        11 632 700
                     
                  
                        Saksa
                     
                     
                        52
                     
                     
                        3 972 476
                     
                     
                        12 333 000
                     
                  
                        Kreikka
                     
                     
                        59
                     
                     
                        521 233
                     
                     
                        1 837 700
                     
                  
                        Unkari
                     
                     
                        69
                     
                     
                        503 542
                     
                     
                        2 051 800
                     
                  
                        Irlanti
                     
                     
                        50
                     
                     
                        282 388
                     
                     
                        838 500
                     
                  
                        Italia
                     
                     
                        58
                     
                     
                        2 710 492
                     
                     
                        9 403 100
                     
                  
                        Latvia
                     
                     
                        75
                     
                     
                        99 689
                     
                     
                        444 100
                     
                  
                        Liettua
                     
                     
                        75
                     
                     
                        191 033
                     
                     
                        850 900
                     
                  
                        Luxemburg
                     
                     
                        50
                     
                     
                        29 277
                     
                     
                        175 000
                     
                  
                        Malta
                     
                     
                        75
                     
                     
                        24 355
                     
                     
                        175 000
                     
                  
                        Alankomaat
                     
                     
                        50
                     
                     
                        985 163
                     
                     
                        2 925 400
                     
                  
                        Puola
                     
                     
                        75
                     
                     
                        2 044 899
                     
                     
                        9 108 500
                     
                  
                        Portugali
                     
                     
                        68
                     
                     
                        539 685
                     
                     
                        2 172 300
                     
                  
                        Romania
                     
                     
                        75
                     
                     
                        1 107 350
                     
                     
                        4 932 400
                     
                  
                        Slovakia
                     
                     
                        73
                     
                     
                        290 990
                     
                     
                        1 260 700
                     
                  
                        Slovenia
                     
                     
                        75
                     
                     
                        93 042
                     
                     
                        414 400
                     
                  
                        Espanja
                     
                     
                        59
                     
                     
                        2 006 143
                     
                     
                        7 073 400
                     
                  
                        Ruotsi
                     
                     
                        50
                     
                     
                        481 389
                     
                     
                        1 429 500
                     
                  
                        Yhdistynyt kuningaskunta
                     
                     
                        51
                     
                     
                        3 635 300
                     
                     
                        11 010 800
                     
                  
                        
                           EU 28
                        
                     
                     
                        
                           58
                        
                     
                     
                        26 169 686
                     
                     
                        90 000 000”